Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 141

3. A kifizetéseket a legkorábbi nyitott kötelezettséghez könyvelik el. A Közösségnek a Magyar Köztársasággal szembeni költségvetési kötelezettségvállalásait a Bizottságnak az egyes Éves Pénzügyi Megállapodások aláírását engedélyező Határozata alapján könyvelik el a Bizottság számláin. A kötelezettségvállalások általános szabályként évente történnek. A Bizottság Magyar Köztársaságra vonatkozó számláin az első kötelezettséget akkor vállalják, amikor az Éves Pénzügyi Megállapodás aláírásának engedélyezéséről megszületik a Bizottság Határozata. A további kötelezettségek vállalására minden évben a Bizottságnak az Éves Pénzügyi Megállapodás aláírásának engedélyezésére vonatkozó Határozatával kerül sor. Az egyes éves kötelezettségvállalásokat az Éves Pénzügyi Megállapodások tartalmazzák.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes